MTN noteer in Nigerië | Netwerk24
MTN noteer in Nigerië
Deur Petrus Malherbe 15 Mei 2019 10:48
MTN is Nigerië se grootste diensverskaffer. Foto: Bloomberg
MTN Nigerië noteer Donderdag op die Nigeriese aandelebeurs nadat die maatskappy se aansoek om notering goedgekeur is.
Net aandele van bestaande aandeelhouers sal vir eers verhandelbaar wees. Die maatskappy reik geen bykomende aandele uit nie.
Ferdi Moolman, uitvoerende hoof van MTN Nigerië, sê in ’n verklaring die maatskappy waardeer die “voortdurende ondersteuning” van die Nigeriese regering, reguleerders en inwoners.
MTN is Nigerië se grootste diensverskaffer met meer as 60 miljoen intekenare.
Volgens Moolman beplan die maatskappy steeds om in die nabye toekoms nuwe aandele uit te reik wat lede van die publiek dan sal kan aanskaf.
Terselfdertyd hang daar nog ’n swaard oor die maatskappy se kop oor bewerings van onbetaalde belasting wat die Nigeriese owerhede nou opeis.
Die maatskappy ontken dat hy agterstallige belasting skuld. Die saak word in Junie in die hof in Nigerië aangehoor.
Die MTN Groep, wat op die JSE genoteer is, se aandeelprys was Woensdag onveranderd op R98,19.
Meer oor: Mtn | Nigerië | Notering | Selfoonmaatskappye
Vodacom sprei sy vlerke met groot verkryging
Pasop! Daar’s groot fout met WhatsApp